Ljurken

Ljurken (Alauda) foarmje in skaai fan sjongfûgels út de famylje ljurkfûgels (Alaudidae).

It binne middelgrutte sjongfûgels mei in meast brún en streke fearrekleed, in tige goed kamûflaazjekleed yn iepen lânskippen. De soarte kent gjin seksueel dimorfisme. De stevige snaffel is geskikt foar it iten fan sied, mar yn it briedseizoen ite de fûgels ek ynsekten. 

Ljurken binne sterk oan 'e grûn bûn en briede ek op 'e grûn, meast yn in kûltsje of nêst tusken lege begroeiïng. It baltsgedrach is opfallend: mantsjes meitsje in sangflecht en bliuwe heech boppe de grûn hingjen. De fûgels ha in foarkar foar iepen lânskip lykas ikkers, steppes en healwoastyn. 
 Soarten 

 Ofbyld  Wittenskiplike namme  Fryske namme  Fersprieding  StatusTrend120px  Alauda arvensis ljurk  Europa, Aazje, Midden-Easten  net bedrigestabylAlauda arvensis op BirdLife120px  Alauda gulgula Easterske ljurk  iepen gerslân fan Súd-, Sintraal- en East-Aazje, fan it Midden-Easten en Yndia oant Súdeast-Aazje en de Filipinen  net bedrigeôfnimmendAlauda gulgula op BirdLife120px  Alauda leucoptera wytwjukljurk  steppes East-Europa, Sintraal-Aazje  net bedrigeôfnimmendAlauda leucoptera op BirdLife120px  Alauda razae  Rasoljurk  Kaapverdje  kritykstabylAlauda razae  op BirdLife


Kategory:Fûgelskaai
Kategory:Ljurkfûgel